বিশ্বজয়ীদের সঙ্গে সাক্ষাৎ করবেন মোদি! কবে?

ওয়েব ডেস্ক : রবিবার দক্ষিণ আফ্রিকাকে (South Africa) হারিয়ে বিশ্বজয় করেছে ভারতীয় মহিলা দল (Indian Women Team)। সেই জয়ের আনন্দে মেতে উঠেছেন দেশের সাধারণ মানুষ। আর এই জয়ের পরেই মহিলা ক্রিকেট দলকে শুভেচ্ছে বার্তা দিয়েছেন প্রধানমন্ত্রী নরেন্দ্র মোদি (Narendra Modi)। সূত্রের খবর, বিশ্ব চ্যাম্পিয়নদের সঙ্গে সাক্ষাৎও করবেন তিনি। আগামী ৫ নভেম্বর হরমনপ্রীতদের সঙ্গে মোদি সাক্ষাৎ করতে পারেন।

সূত্রের খবর, আগামী বুধবার মহিলা ক্রিকেট দলের খেলোয়াড়দের সঙ্গে দেখা করতে পারেন প্রধানমন্ত্রী। সোমবার এক অনুষ্ঠানে ভারতের বিশ্বকাপ জয়ের কথা তুলে ধরে তিনি বলেন, ভারতের এমন আসাধারণ জয়ে উচ্ছ্বসিত গোটা দেশ। এটা ভারতের প্রথম বিশ্বকাপ জয়। এর জন্য তিনি গর্বিত বোধ করছেন বলেও জানিয়েছেন।

আরও খবর : হরমনপ্রীতদের বিশেষ সংবর্ধনা দেওয়া হবে? কী বলল BCCI

রবিবার মহিলা বিশ্বকাপের ফাইনালে দক্ষিণ আফ্রিকাকে (South Africa) ৫২ রানে হারিয়েছে হরমনপ্রীতরা। প্রথমবার বিশ্বকাপ জেতার স্বাদ পেয়েছেন তাঁরা। ঐতিহাসিক এই সাফল্যে মেতে উঠেছে গোটা দেশ। এই জয়ের জন্য ভারতীয় ক্রিকেট বোর্ডের (BCCI) তরফে গোটা দলের জন্য ৫১ কোটি টাকা পুরস্কারও ঘোষণা করা হয়েছে। সূত্রের খবর, কিছুদিন পর গোটা দলকে বিশেষ সংবর্ধনা দেওয়া হবে বিসিসিআই-এর তরফে। তবে তার আগে ভারতীয় মহিলা দলের সঙ্গে দেখা করবেন প্রধানমন্ত্রী নরেন্দ্র মোদি (Narendra Modi)।

উল্লেখ্য, বিশ্বকাপ জয়ের পর প্রধানমন্ত্রী এক্স হ্যান্ডেলে লিখেছেন, ‘আইসিসি মহিলা ক্রিকেট বিশ্বকাপ ২০২৫ ফাইনালে ভারতীয় দলের এক অসাধারণ জয় পেয়েছে। ফাইনালে তাদের পারফর্মেন্স ছিল অসাধারণ দক্ষতা এবং আত্মবিশ্বাসের প্রতীক। পুরো টুর্নামেন্ট জুড়ে দলটি ব্যতিক্রমী দলগত কাজ এবং দৃঢ়তা দেখিয়েছে। আমাদের খেলোয়াড়দের অভিনন্দন। এই ঐতিহাসিক জয় ভবিষ্যতের চ্যাম্পিয়নদের খেলাধুলায় মনোনিবেশ করতে অনুপ্রাণিত করবে।’